Document ID: 32004D0513

NÕUKOGU OTSUS,
2. juuni 2004,
Maailma Tervishoiuorganisatsiooni tubakatoodete tarbimise piiramist käsitleva raamkonventsiooni sõlmimise kohta
(2004/513/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut ja eelkõige selle artikleid 95, 133 ja 152 koostoimes artikli 300 lõike 2 esimese lõigu esimese lausega ja artikli 300 lõike 3 esimese lõiguga,
võttes arvesse komisjoni ettepanekut,
võttes arvesse Euroopa Parlamendi arvamust, (1)
ning arvestades järgmist:
(1)
Komisjon on ühenduse nimel Maailma Tervishoiuorganisatsiooni egiidi all peetud läbirääkimiste tulemusena jõudnud tubakatoodete tarbimise piiramist käsitleva raamkonventsiooni koostamiseni.
(2)
Euroopa Ühenduse poolt on see konventsioon allkirjastatud 16. juunil 2003, nähes vastavalt nõukogu 2. juuni 2003. aasta otsusele ette selle võimalikku sõlmimist hilisemal ajahetkel.
(3)
See konventsioon tuleks heaks kiita.
(4)
Konventsiooni kohaldamisalad kuuluvad nii ühenduse kui ka selle liikmesriikide pädevusse. Seega on soovitatav, et nii ühendus kui ka selle liikmesriigid saaksid üheaegselt lepinguosalisteks, et konventsiooni ühetaolise kohaldamise tagamiseks ühiselt täita konventsiooniga ette nähtud kohustusi ja ühiselt teostada jagatud pädevuse puhul konventsiooniga antud õigusi,
ON VASTU VÕTNUD JÄRGMISE OTSUSE:
Artikkel 1
Käesolevaga kiidetakse WHO tubakatoodete tarbimise piiramist käsitlev raamkonventsioon ühenduse nimel heaks.
Konventsiooni tekst on esitatud käesoleva otsuse I lisas.
Artikkel 2
Nõukogu eesistujal on õigus määrata isik, kes on volitatud Euroopa Ühenduse nimel hoiule andma konventsiooni artiklis 35 ette nähtud heakskiitmisakti, et väljendada ühenduse nõusolekut sellega ühineda ja et teha käesoleva otsuse II lisas sisalduv deklaratsioon koos käesoleva otsuse III lisas sätestatud tõlgendusdeklaratsiooniga.
Luksemburg, 2. juuni 2004

Labels: 0
13
5